CELEX ID: 32010D0188
Publication Date: 2010-03-29

Document:
KOMISIJOS SPRENDIMAS
2010 m. kovo 29 d.
kuriuo dėl paskelbimo, kad tam tikruose Lenkijos ir Portugalijos administraciniuose regionuose oficialiai nenustatyta enzootinės galvijų leukozės, iš dalies keičiamas Sprendimo 2003/467/EB III priedas
(pranešta dokumentu Nr. C(2010) 1912)
(Tekstas svarbus EEE)
(2010/188/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos D priedo I skyriaus E dalį,
kadangi:
(1)
Direktyvoje 64/432/EEB nustatyta, kad gali būti paskelbta, jog valstybėje narėje arba jos dalyje enzootinės galvijų leukozės oficialiai nenustatyta, jeigu galvijų bandos atitinka tam tikras toje direktyvoje nustatytas sąlygas.
(2)
Valstybių narių regionų, kuriuose nenustatyta enzootinės galvijų leukozės, sąrašai pateikti 2003 m. birželio 23 d. Komisijos sprendimo 2003/467/EB, nustatančio tam tikrose valstybėse narėse ar valstybių narių regionuose, kuriuose oficialiai nenustatyta tuberkuliozė, bruceliozė ir enzootinė galvijų leukozė, galvijų bandų statusą (2), III priede.
(3)
Lenkija pateikė Komisijai dokumentus, kuriais įrodoma, kad Kujavijos Pamario, Palenkės ir Mazovijos aukštesnių administracinių vienetų (vaivadijų) 25 administraciniuose regionuose (apskrityse) laikomasi atitinkamų Direktyvoje 64/432/EEB nustatytų sąlygų, kad būtų galima paskelbti, jog šiuose Lenkijos regionuose enzootinės galvijų leukozės oficialiai nenustatyta.
(4)
Įvertinus Lenkijos pateiktus dokumentus, reikėtų paskelbti, kad aptariamuose Lenkijos regionuose (apskrityse) enzootinės galvijų leukozės oficialiai nenustatyta.
(5)
Portugalija pateikė Komisijai dokumentus, kuriais įrodoma, kad Azorų salų autonominiame regione laikomasi atitinkamų Direktyvoje 64/432/EEB nustatytų sąlygų, kad būtų galima paskelbti, jog šiame Portugalijos regione enzootinės galvijų leukozės oficialiai nenustatyta.
(6)
Įvertinus Portugalijos pateiktus dokumentus, reikėtų paskelbti, kad Portugalijos Azorų salų autonominiame regione enzootinės galvijų leukozės oficialiai nenustatyta.
(7)
Todėl reikėtų atitinkamai iš dalies pakeisti Sprendimo 2003/467/EB III priedą.
(8)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2003/467/EB III priedas iš dalies keičiamas pagal šio sprendimo priedą.
2 straipsnis
Šis sprendimas yra skirtas valstybėms narėms.
Priimta Briuselyje 2010 m. kovo 29 d.

EuroVoc Classification:
Level 1: 100149
100161
100156
Level 2: 100277
100283
100282
100215
100249
100250
100245
Level 3: 5655
2442
5781
5283
2479
5087
122
2106
4590
5962
912
914
2200
5877
All Descriptors: 1445
1612
192
2543
2563
5034
5962